རྒྱ་ནག་གིས་བོད་དབང་བསྒྱུར་བྱས་ཡོད་པར།༡༩༨༧ལོའི་ཕྱི་ཟླ་༩ཚེས་༢༧ཉིན་འབྲས་སྤུངས་དགོན་པའི་གྲྭ་པ་༢༢ཀྱིས་སྣེ་ཁྲིད་དེ་རྒྱ་གཞུང་ལ་ངོ་རྒོལ་བྱེད་མཁན་གྱི་གྲལ་དུ་ཡོད་པ།ཆབ་སྲིད་བཙོན་ཟུར་ངག་དབང་འོད་འབར་གྱིས་དེའི་སྐབས་ཀྱི་གནས་ཚུལ་སྐོར་ངོ་སྤྲོད་སྐབས།ཁོང་གིས་རྒྱ་ནག་གིས་བོད་ལ་དབང་བསྒྱུར་བཙན་འཛུལ་བྱས་རྗེས་༡༩༨༧ལོའི་ལས་འགུལ་དེ་མི་རབས་གསར་པའི་སྣེ་ཁྲིད་པའི་ལས་འགུལ་ཐོག་མ་དེ་ཆགས་ཀྱི་ཡོད་པ་དང་།ཐོག་མར་ཉིན་ཤས་སྔོན་ཁོང་ཚོ་གྲྭ་པ་བློ་ཁ་མཐུན་པ་༢༢གྲོས་བསྡུར་བྱས་ཏེ།ཞི་བའི་སྐད་འབོད་བྱེད་རྒྱུ་འགོ་བཙུགས་ཡོད་པ་རེད།དེའི་སྐབས་གྲྭ་པ་གཅིག་གི་ལས་འགུལ་བ་ཚོ་རྒྱ་ནག་གིས་གསོད་པ་བཙོན་འཇུག་བྱས་པ་སོགས་ག་འདྲ་བྱུང་མིན་ནང་མིར་ངོ་སྤྲོད་ཆེད་བསྡད་ཡོད་པ་རེད།ཁོང་ཚོས་བར་སྐོར་ནང་ནས་འགོ་འཛུགས་བྱས་ཏེ།ཞི་བའི་སྐད་འབོད་བྱས་ཏེ།མི་མང་སྲིད་གཞུང་གི་སྒོ་བར་སོང་བ་དང་།མི་མང་མང་པོ་མཉམ་ཞུགས་བྱས་ཡོད་པ་རེད།དེ་ནས་རྒྱ་ནག་གཞུང་གིས་ལས་འགུལ་བ་རྣམས་ལ་རྡུང་རྡེག་དང་བཙོན་འཇུག་བྱས་ཡོད་པ་རེད།